經數:一九一二

經名:止觀輔行傳弘決卷第三之一

頁數:二二一

上	欄

二十五云. 一切衆生皆悉盡有首楞嚴定. 首

楞嚴定亦名般若. 亦名金剛三昧. 亦名師

子吼. 亦名佛性. 經稱首楞嚴定有五種名.

楞嚴亦在五名之內. 今引佛性有五種名.

佛性亦在五名之內. 今所引者. 以通兼別

故也. 其意如何. 答. 經釋衆生有楞嚴定. 故

云楞嚴有五種名. 若通論者. 云師子吼有

五種名. 乃至般若有五種名. 於理無失. 雖

皆無失. 然五名中佛性是通. 通定慧故. 餘

之四名二二寄局. 般若師子吼從慧爲名. 金

剛首楞嚴從定爲名. 今明佛性非定非慧

而定而慧. 故云佛性有五種名. 以證今文

不二而二. 復次下各通也. 初明各通之意. 止

之與觀互相有故. 故得各通. 如止有觀亦

復自有非止非觀. 觀若有止亦復自有非止

非觀. 是故止觀各得通三. 如止息下. 次正

各通. 初止次觀. 又前文共通從名便故. 今

此各通從義便故. 故將二止以對二德. 不

止止義似非止觀故通法身. 觀亦如是可

以準知. 復次止觀下言共通者. 不同前文

兩字共通. 今此止觀各有三義. 二二□通故

名爲共. 復次三德下. 復以三德通於止觀.

問. 止觀通德卽是能詮通至所詮. 何故復以

德通止觀. 答. 名召於理名爲通德. 理應

於名名爲德通. 理不應名. 名無所通. 名

不召理理無能顯. 又名卽理故止觀通德.

理卽名故德通止觀. 又止觀□有三德義

故止觀通德. 三德亦有止觀義故德通止

觀. 爲此三義復須德通. 爲顯理敎融通無

中	欄

□. 是故互辨究竟今文. 名正理旁已如前

說. 亦應又約行論止觀與德互通. 義在下

文故今未辨. 於中亦先共次各. 共謂三德

共通止觀及非止觀. 各謂三德各各具三.

如文可見. 若信下. 擧例勸信. 初擧異名

勸信三德. 所言止觀互相通者. 本1示止勸

是絶是妙. 能通絶妙不思議德. 旣信三德

須信止觀. 若信下. 引喩勸信. 而諸經下. 名

偏意圓. 初諸經. 楞嚴智度如前引證. 不二而

二已略知竟. 一一旣其諸法具足. 當知無

非□密之藏. 言楞嚴者. 他云寶名. 諸大菩

薩皆以此寶而爲首飾. 菩薩得此首飾寶

者. 具足三昧. 從寶爲名名楞嚴定. 大經云.

首楞者. 一切事竟. 嚴名堅固. 一切畢竟而

得堅固名首楞嚴. 大論十八□爲健相. 大

經大論□以三字俱是梵音. 俱名三昧. 唐梵

二釋未見所憑. 故知經題不從首飾. 止觀

亦爾下. 引於止觀以例諸經. 偏擧下肉釋

也. 諸經偏擧尙具三德. 肉今止觀是圓擧耶.

此是圓具非謂圓頓. 義雖圓頓語意且爾.

次通諸異名如文. 又通諸三名者. 三名無

量故云一切. 今依金光明觀音玄淨名疏等.

□以十三例釋三德. 言十三者. 頌曰. 道識

性般若. 若提大乘身. 涅槃三寶德. 一一皆三

法. 今2文略列菩提等三. 仍略不釋. 今依彼

部略屬對之. 三德如前. 三菩提者. 實性卽

法身. 實智卽般若. 方便卽解脫. 三佛性者. 正

因卽法身. 了因卽般若. 緣因卽解脫. 言三

寶者. 法寶卽法身. 佛寶卽般若. 僧寶卽解

下	欄

脫. 三道者. 煩惱卽般若. 結業卽解脫. 苦卽是

法身. 言三識者. 眞諦三藏云. 阿陀那七識.

此云執我識. 此卽惑性體是緣因阿賴耶八

識. 此名藏識. 以能盛持智種不失. 體是無

沒無明. 無明之性性是了因. 菴摩羅九識名

淸淨識. 卽是正因. 唐三藏不許此釋云. 第

九乃是第八異名. 故新譯攝論不存第九地

論文中亦無第九. 但以第八對於正因. 第

七對於了因. 第六以對緣因. 今依眞諦仍

合六七共爲緣因. 以第六中是事善惡亦

是惑性. 委釋識義非今所論. 但以三識體

性對於三德三因. 亦理卽足. 論家雖云□

識爲智. 而不卽照三識一心. 卽此一心三

智具足. 三般若者. 實相正因. 觀照了因. 文字

緣因. 對德可知. 三大乘者. 理乘法身. 隨乘

般若. 得乘解脫. 言三身者. 如旨歸中. 三涅

槃者. 性淨卽法身. 圓淨卽般若. 方便淨解脫.

古人不立圓淨. 仍以方便對於報身. 諸文

有破(云云)然此十三展轉相對其義不殊. 義

雖不殊生起次第不無前後. 無始流轉不

出三道. 流轉由識識內具性照性由智. 智

滿成道道由乘至. 至故身顯. 顯必涅槃. 涅

槃具故稱爲三寶. 寶必具德. 是故始終且

列此十. 問云何下. 廣料簡德. 初出舊解. 且

引大經問起其意. 是彼經中宗極之義. 又

是一家行解旨歸. 故須料簡. 具引古今大小

乘師比決校量. 方顯絶待三德□藏故哀歎

品云. 云何名爲□密之藏. 猶如伊字. 三點

若□則不成伊. 縱亦不成. 如摩醯首羅面

經數:一九一二

經名:止觀輔行傳弘決卷第三之一

頁數:二二二

上	欄

上三目乃得成伊. 三點若別亦不成伊. 我

亦如是. 解脫之法亦非涅槃. 如來之身亦

非涅槃. 摩訶般若亦非涅槃. 三法各異亦

非涅槃. 我今安住如是三法. 爲衆生故名

入涅槃. 如世伊字. 章安云. 西方俗典伊有

新舊. 舊伊縱橫如橫川等可譬他經. 新伊

字者不縱不橫. 如此方草下可譬圓經. 欲

釋新伊. 應須先了他人異解. 方[&FFFF]#舊伊

縱橫等過. 乃至邪宗橫計等失. 故塗陸外道

亦計大自在天. 具足三德云. 法身充滿法

界. 報身居自在天. 三目八臂卽摩醯首羅是

也. 化身隨形六道. 肉大小乘諸師釋義. 爲

是義故. 委出諸師. 初小乘師. 言種智已圓

者. 謂三十四心斷結之時. 已有般若名爲

種智. 父母生身猶未滅度. 名爲果縛. 雖斷

子縛果縛未除. 但是有餘未得無餘. 故云

未具. 雖斷通惑未有法身. 身是無常猶資

段食. 段食非一是故云雜. 以三藏佛同凡

報故. 一優. 謂般若德1種智已圓. 二劣. 謂解

脫未具身是雜食. 此二雖劣已有少分. 具

在不久義當一時. 譬之橫川及以走火. 走

火者烈火也. □一□長餘□短故也. 三德亦

爾. 雖則俱有優劣不同. 又云下第二師中.

言先得相好者. 謂百劫已滿. 次得種智者

謂三十四心. 後滅身智者. 謂八十入滅. 無

餘在當故云方具. 譬意可知. 而生公云. 般

若居宗在上. 全濫小乘初師三德. 縱異小

乘終成縱義. 仍同次師. 若入下第三師. 若

入滅定等者. 旣有身在名爲法身. 受想心

中	欄

所識智不行. 名無般若. 故云無智. 羅漢在

無色等者. 無色般含. 於彼無色得有餘般.

名爲羅漢. 唯有心智而無色身. 似有般

若而無法身. 若入無餘等者. 陸身故無身.

滅智故無智. 獨一解脫故云孤調. 此則三法

各屬一人. 云不相關. 若使三法□在一人.

謂滅定起有斷結智. 不在無色復名有

身. 定當無餘名有解脫. 同在一人故名

爲□. 若以三法累在一人. 謂先得無色

次在滅定後入無餘. 故名爲縱. 此則小乘

三師. 永闕伊字義也. 次大乘初師云法身

2是正體等者. 法身本有是故居初. 二德當

有是故居次. 於二德中般若必居無累之

前. 故成縱義. 此二彌亘者. 般若解脫也. 彌

滿也. 布也. 豈遍也. 雖修種智種智未具. 分

得解脫. 解脫未滿亦得名淨. 亦得名穢.

展轉相望互爲淨穢. 隔無量生跨無量世.

生世無別綺文故爾. 經歷時節三德次第.

故名3爲縱. 次師云三德無前後等者. 初師

體唯法身. 此師體具三德. 雖具三德義同

初師. 據體具邊復不相冥. 故成橫義. 以本

有故名爲體橫. 從修得邊名爲義縱. 後師

云體義俱不4殊等者. 體之與義俱從本有.

故云不殊. 據行證得復似前後. 故云隱顯.

法身一德在纏爲隱出纏爲顯. 餘之二德種

子久具. 名之爲隱究竟果滿名之爲顯. 三

德俱有此之二義. 本有三法俱名爲橫. 俱

有隱顯故俱名縱. 以隱顯故則有先後. 故

成縱也. 衆釋如此下結斥也. 大小六釋皆悉

下	欄

不與大經文會. 今明下. 今家正釋. 以三義

故方應經旨. 理性三德含一切法. 故名爲

藏. 一皆具三三三相冥. 三□是一一一無

一. 是故此藏不可三一縱橫一異. 而言思

之. 是故皆云不可思議及那忽等. 一異等者

□別異. 對異語便故云一耳. 身常等者.

此之行因修向理藏. 至得果時法身已滿.

故云身常. 種智已成故云智圓. 煩惱永盡

故云斷具. 理藏釋者. 六卽之中當理卽也.

行因釋者. 六卽之中別在究竟通具五卽

也. 今對理釋別從究竟. 雖身常等得非前

後. 故不成縱. 理之與修因之與果. □一時

具而皆互融. 彼彼相冥故非橫義. 言相冥

者且從行說. 理性冥故方令行冥. 行能顯

理故從行說. 能種種者. 非但5三德有利他

用. 法身亦然. 故約化用則一身一切身. 一

智一切智. 一脫一切脫. 是故名爲種種建

立. 息化論歸同歸冥寂. 故云第一義也. 次

卽一下約字義釋者. □是三點同是一伊.

雖是一伊而有三點. 是故伊字非縱非橫.

不同舊義. 故曰眞伊. 應知大經始終三德.

故於經初哀歎品中. 以伊字義釋此三德.

三十六問廣顯三德. 所以序中序於三德. 純

陀一品明涅槃施正明三德. 從長壽去十

四品中. 明涅槃義解釋三德. 言以佛法

不付聲聞付諸菩薩者. 正是付此三德□

藏. 從現病去凡有五品. 明涅槃行修此三

德. 從師子吼去至陳如品. 凡有三品. 明涅

槃用卽三德功能. 若了三德在一心中. 則

經數:一九一二

經名:止觀輔行傳弘決卷第三之一

頁數:二二三

上	欄

大經一部居于方寸. 肉法華開顯十方三世

同說三軌. 三軌妙故. 故云妙法. 華嚴法界

淨名解脫不共般若與此三德一體無殊. 若

識此意. 今文可了十方佛法在一刹那. 問

下料簡. 有二重問答. 初文正判. 次文開通.

初1文問者. 三德四德俱在涅槃. 云何同異.

答意者. 三四似別俱在涅槃. 涅槃不殊三

四不別. 是故會通令識不二. 於中復有通

別二會. 初通會者. 三德一一皆具四德. 故名

爲通. 通復二解. 初引大經. 法身常故二德

亦常. 旣有於常豈無樂等. 此乃比望準例

以釋. 法旣有常必有餘三. 復以餘二反例

法身. 佛是覺了. 覺了是智. 故屬般若. 又能

垂形調伏於他. 故屬解脫. 是故佛字具有

二德. 次引大經因滅五陰. 皆具四德. 陰卽

法身. 法身旣然. 餘二例爾. 故知三德皆具四

德. 是則通對有此二解. 次若依下. 復轉五

陰及四念處. 以成四德. 別別相對故名爲

別. 是則別對亦有二解. 謂陰及念處開合

不同. 準文可見(云云)是則下結. 依圓是頓義

等者. 如向所對通別二解. 但以法對法未

論行相. 若初心觀便成頓義. 後心方會便

成別義. 次開通中初問意者. 前第二卷末云.

有發心所得之三障. 乃至往竟所治之三障.

又云. 有發心所得之三德. 乃至究竟所得之

三德. 此則三障三德俱通至極. 今將三道四

倒以□三障. 障之與道及以四倒. 名異義

同. 隱蔽聖德名之爲障. 通至生死名之

爲道. 見解違理名之爲倒. 倒故能障. 障故

中	欄

生死. 是故今以三道四倒□難三障. 開謂

開拓通近至遠. 答中先許所問. 次爲解釋.

先許問云. 倒道及1倒三義旣同. 俱應至

極. 次何者下. 爲釋*倒意以義同故. 於中

重明三障義通. 通至極故極方破盡. 故云

至極. 以許三道亦至極故. 所以業報煩惱

一一開三. 言報由三種煩惱者. 恐文誤. 應

云業由三種煩惱. 從又約下. 次示三道四

倒至極. 報障分三旣至於極. 一一報中開

於三道. 是故三道亦至於極. 何者. 分段三

道. 謂見思惑爲煩惱道. 煩惱潤業名爲業

道. 感界內生名爲苦道. 方便三道. 謂塵沙

惑爲煩惱道. 以無漏業名爲業道. 變易生

死名爲苦道. 寶報三道. 謂無明惑爲煩惱

道. 非漏非無漏業爲業道. 彼土變易名爲苦

道. 問. 何不感寂光. 答. 今論感報不論寂

光. 寂光無報故不說也. 約三煩惱各開四

倒者. 見思煩惱有常等四. 塵沙煩惱有無

常等四. 無明煩惱又有常等四. 問. 今文三障

之中已明苦及煩惱. 何不云業開爲三耶.

答. 業由煩惱是故感報. 已說餘二業居其

間. 故不須說. 問. 何故. 諸倒唯說有四不

三不五. 3答中但說常及無常等耶. 答. 理

本無名彊爲立名. 雖彊爲立德不出四. 佛

滅度後外人竊佛常等四名. 以計神我. 故

佛初出說無常等. 以破常等. 二乘不了計

無常等. 以之爲極. 故佛復說常等四德4說

無常等. 出假菩薩異二乘邊. 名爲常等. 菩

薩不達但執敎道. 又說非常非無常等. 以

下	欄

破常等. 此約漸敎化儀以說. 若頓敎者. 卽

於常等說無常等. 而達無常. 卽達中道□

蜜之藏. 依圓是頓依別是漸. 意亦同此. 但別

敎次第少異化儀. 思之可見○次釋體相

中. 明此止觀所顯之體. 雖用止觀以爲能

顯. 止觀是行行藉敎興. 敎爲能詮行理爲

所. 行望於理復爲能顯. 能顯復通因果得

失. 得謂能顯今之妙體. 失謂但屬方便凡

小. 是故今文四章顯體. 於中初明來意. 亦

是結前生後. 從初至若向是結前兩章. 旣

知至如前結前大意. 名字至若向結前釋

名. 須識已下生後顯體. 大意通於因果自他.

故云豁達. 釋名遍於偏圓橫□. 故云曠遠.

曠橫廣也遠□深也. 如釋名中相待卽是亦

橫亦□. 絶待卽是橫□不二. 此約橫□而論

不二. 通德□遠也. 會異橫廣也. 此則約不二

而論二. 初云如前. 次云若向者. 前之與向

義俱在往. 義而推之以小遠者爲前. 以稍

近者爲向. 故法華經不輕品云. 誹謗獲罪

如前所說. 指法師品在第四卷. 所得功

德如向所說. 指法師功德品在第六初. 須

識體理淵玄者. 復以體相望於前二. 前二俱

橫體相唯□. 故云淵玄. 淵深也. 玄幽也. 故

分別中云. 體相□餘八橫. 此據一往大分而

言. 故釋名中復通橫□及不二等. 次開章別

釋中. 所詮諦理名之爲體. 分別權實大小

不同. 故名爲相. 亦云顯體者. 體是所體. 敎

相眼智卽是能顯. 能從於所故云顯體. 初

云粗寄四意者. 粗略也. 體相難申略寄四

經數:一九一二

經名:止觀輔行傳弘決卷第三之二

頁數:二二四

上	欄

意方能識體. 夫理藉下. 明用章所依及生

起者. 敎能詮理故敎居初. 詣理須行行卽

眼智. 是故居次. 次辨所詣卽是理境. 是故

居次. 辨取理人自他得失. 是故居次. 若從

生起似如四章共成體相. 解釋文旨當分

高深. 俱能顯體豈須相假. 問. 初敎相章與

釋名何別. 答. 彼釋通名但得名敎. 今判

同異故云敎相. 問. 旣云體相那列敎相.

答. 雖語能詮意在所詮. 不約能詮無以

辨所. 約眼智章能所亦爾. 如前通德德是

所詮. 明能通名能至於所. 以所顯能故云

通德. 故釋名四段意在絶待. 體相四章意在

境界. 是故四章文四義二. 1章意在一. 法華

下. 明用章意者. 前釋名中旣用玄文待絶

二妙. 故今顯體. 還用疏中四一顯實. 實不異

彼是故用之. 此四一名本出光宅. 光宅疏

意. 以三三爲權指於昔敎. 以四一爲實

指於法華. 昔三無果故三但三. 今敎無三

四種皆一. 故云四一. 今家和舊亦作四一.

數同名異不全同舊. 舊云果一今云理一.

若無理印則同魔說. 舊云因一今云行一.

因語則單. 行通因果. 人敎二一與舊不殊.

玄文有破今不具論. 玄文復以十妙而爲

十一. 今且依四以對四章. 故經云. 爲令衆

生開佛知見. 取所知見而爲理一. 但敎菩

薩卽是人一. 常爲一事卽是行一. 爲衆生

說卽是敎一. 疏釋理一約能知見. 又爲四

釋謂四智四門四位觀心. 能所相對四章義

足. 智是眼智. 門是敎相. 觀心□是稟敎證

中	欄

智次位□是眼智所階. 以契於理. 於中先

明敎相中. 初文更明來意故也. 名卽是敎

故云敎相. 但前釋名. 名通凡聖大小偏圓.

不能尋之心於別體. 別體不顯欲捨偏

從圓. 無由能致. 今明此章分其相別. 敎

家之相. 故云敎相. 言通別者. 如大經三十

三云. 佛言. 須陀洹者名爲逆流. 迦葉難言.

若如是者阿羅漢乃至佛. 亦得名爲須陀

洹耶. 佛乃至須陀洹亦名佛耶. 迦葉正以

通名難於別體. 以逆流名通一切故. 若

言所斷三結名須陀洹. 乃至三十四心名

爲佛者. 則名體俱別. 前止觀名其名旣通. 今

以別體甄於通名. 故不必須名體俱別. 又

如成論止觀異時. 薩婆多宗止觀同時. 雖

有同時異時之言. 豈可以彼同故時爲圓異

時爲別. 是故須以敎相簡之. 前釋名中. 意

且總語衍門三諦. 亦可義兼三藏眞諦. 今

顯體中欲委分別從寬就狹. 所以始自凡

夫終至圓極. 皆名止觀. 初明有漏者界內

法也. 止善所治謂殺盜等. 行善所生謂放生

等. 由行由止故得善名. 名止行善. 四禪等

者. 準下攝法此據名分. 若委說者. 如四禪

中各有一心. 名爲止相. 餘□屬觀. 又第四

禪復是止相. 餘屬觀相. 今通云止者通屬

定故. 四無量心前三觀相捨心止相. 又悲令

離苦亦是止相. 慈令與樂亦是觀相. 喜心

具二兼於止觀. 今通云止者. 此之四心非

定不剋. 六行觀者. 別論亦可厭下爲止. 欣

上爲觀. 通云觀者有欣厭故. 故大論下約

下	欄

譬斥奪. 大經亦云. 除摩黎山能出□檀. 餘

無出者. 且以出世三乘望於有2漏名眞智

慧. 故有漏法非今所用. 次若二乘下. 明三

藏析法所有法門. 一切事定多屬止者. 且從

定故大判爲止. 若別論者. 且如十想具道

有三. 謂無常苦無我. 修道有四. 謂食不淨

世間不可樂死不淨. 此七屬觀無學道三.

謂斷離盡. 此三屬止亦可俱觀一一文下.

皆云智慧相應故也. 判爲止者旣名事禪.

禪宜屬止. 又無學後三其名近止. 故判屬

止. 八背亦可前三屬觀後五屬止. 色望無

色無色宜作止名說故. 九次第定練八背

捨. 亦可隨彼以分止觀. 旣俱云定故判屬

止. 有此不同. 是故文中皆云一往. 言有作

四諦慧等者. 一往雖復從禪判止. 彼大經

中九想等文. 皆在慧聖行中. 旣以慧爲名

復判屬觀此之下斥拙度法. 以巧望拙拙

不名觀者. 止觀二法同滅色故. 是故滅名

且與止號. 次釋如文3◎

止觀輔行傳弘決卷第三之一

止觀輔行傳弘決卷第三之二

唐毘陵沙門湛然述

◎4次明巧度. 先列卽次第三觀通名爲巧望

拙得名. 若大論中引喜根等名巧度者.

卽指三敎. 是則次第與不次第. 俱名爲巧.

今從初說故亦名巧. 次正釋. 初次第中先止

經數:一九一二

經名:止觀輔行傳弘決卷第三之二

頁數:二二五

上	欄

後觀. 初明止中初體眞止. 案文解釋其文

尙略. 具起應以四性推檢. 破性計已具二

空故方名得空. 次第二止者. 初且通語三

乘所證. 而大同小異. 若二乘下釋不須方

便. 次引經云動止心常一者. 止卽是空動

卽入假. 空心入假故云常一. 次第三止中

云偏行等者. 斥前二止故也. 意之所趣曰

行意之所依曰用. 初體眞止俱觀二諦. 偏

趣於眞依眞起行故. 次方便止亦俱觀二

諦. 偏趣於俗. 雖依俗起行未觀中道故

□名偏. 故今斥之不會中道. 又涅槃住空

名爲偏行. 出假流動名爲偏用. 又知俗非

俗義通二種. 緣生之俗及出假俗. 二俗俱寂

故云寂然. 此三止名等者釋疑. 此是大師謙

退之辭. 次釋論下. 證三止意. 何但映望三

觀使名有憑. 大論亦許隨義立名. 言依

三觀立三止者. 大小乘經止觀二名皆悉

□立. 肉止觀□是定慧異名. 旣定慧之名處

處□列. 故今望觀以立止名. 所以瓔珞三觀

義必兼止. 故成論中有止觀品. 四阿含中凡

有佛敎令修二法. 卽是止觀. 又婆沙十七

云. 諸比丘問上座云. 樹下閑房爲修何法

上座答言. 當修二法. 所謂止觀. 又問. 多修

止觀爲何所得. 答. 得初果乃至阿羅漢果.

如是次第問五百比丘. 皆云修止觀二法.

阿難白佛. 佛亦云修止觀二法. 阿難歎

言. 善哉善哉. 如來與弟子所說皆同. 句義

味同. 又淨名云. 法身者從止觀生. 大瓔珞

云. 若欲學諸法深入善本. 當見菩薩力

中	欄

修習止觀. 大小經論一切皆爾. 次詳此下

與釋名中對辨同異. 言□彿者. 上音彷下

音佛. 非謂合同故云也. 所言同者. 前云止

息約煩惱息. 今云體眞體妄卽眞. 前云停

止約心往理. 今云隨緣心隨俗理. 前不止

止約理不當止與不止. 今息二邊. 空邊如

止假如不止. 中道不當空假二邊似不止

止. 其相異者. 前之三止共成一諦. 今之三止

各成一諦. 前三成次三等者. 次之與後□

指體相. 綺文互說是故不同. 前釋名三成

體相三. 故體相三一一皆假釋名三成. 何

者. 如體眞止必息見思停心眞諦. 及見眞

理非止不止. 體眞旣爾. 餘二例然. 是故一一

皆具前三. 下句云後一具前三者. 遍疏上

句云體相中一. 皆具釋名中三故也. 次明

三觀者. 先依經列. 彼本業瓔珞有兩處文.

明此三觀. 下卷佛爲普賢文殊等七菩薩

說. 具如第一卷引. 上卷明十□向中一. 一

□向各名有十所緣境界. 第十向中第十觀

者. 名爲無相等一義觀得入初地. 初地已

上三觀一心. 言三觀者. 從假入空名二諦

觀. 從空入假名平等觀. 二觀爲方便因是

二空觀. 得入中道第一義諦觀. 雙照二諦.

心心寂滅自然進入初地法流水中名摩訶

薩. 今文依彼略三五字耳. 從所言去. 解

釋經意. 初釋入空復名二諦. 文有五重. 初

通途約詮能所共論. 何者. 俗是能詮空是所

詮. 若無能詮無以識所. 是故須立二諦之

名. 又會空下. 第二約證肉修說. 先法次譬

下	欄

後合. 初法中云會空之日□應見空. 尙空

假俱見. 肉由觀假見眞. 而不得云二諦

觀耶. 是故不得不立二諦. 如雲除等者. 次

擧譬也. 雲卽是障. 障除名發. 發卽開也. 如

雲除時上空一色顯. 下萬象必明. 上顯譬見

眞. 下明譬見俗. 雲譬見思惑上顯必下明.

是故須二諦. 由眞下合譬. 由眞合上顯假

顯合下明. 由見眞故其假更顯. 今由下肉

釋. 明證眞時尙見二諦. 今始修眞由觀假

得. 何意不名二諦觀耶. 故云今由等也又

俗下. 第三約破用說也. 若有所破必有能

破. 能破卽是所用眞諦. 能所不孤是故俱立

又分別下. 第四約情智說. 今家釋諦凡大

小乘皆對情智義方盡理. 故以大經釋瓔

珞文. 大經三十二云. 隨自意者. 如五百比丘

各說身因. 五百皆問舍利弗言. 佛說身因

何者是耶. 舍利弗曰. 汝等亦各得正解脫. 自

應知之. 何緣方更作如是問. 有比丘言.

我等未得正解脫時. 意謂無明以爲身因.

作是觀時得阿羅漢. 有說愛有說行. 有說

飮食及五欲等. 如是五百各各說已. 共詣佛

所. 右繞□坐各述已說. 身子白佛誰爲正

說. 佛言. 五百比丘無非正說. 各說已證名

隨自意. 亦名隨智. 如1已□羅長者. 稱佛

爲幻人. 佛因廣說一切幻法種種不同. 隨

順物情名隨他意. 亦名隨情. 如云世人心

之所見者. 名爲世諦. 出世人心之所見者

名第一義諦. 世諦屬情第一義屬智. 情智

共合得二諦名. 名隨自他意. 亦名隨情智

經數:一九一二

經名:止觀輔行傳弘決卷第三之二

頁數:二二六

上	欄

此約藏通二敎二諦. 義當今文初觀意也.

後之二敎準說可知. 如說三德云. 如來名

號十萬不同. 般若一法說種種名. 解脫亦爾.

名諸名字. 是名隨情. 安置諸子自亦住中.

是名隨智. 修德性德名隨情智. 今準初觀

尙具情等三種二諦. 何肉一種. 問旣未契

眞只應隨情. 何得餘二. 答. 通初後故故須

遍說. 今文正以敎行二種. 以顯初修成二

諦義1◎2次問下料簡. 有八重問答. 初問者.

以前初觀第三釋意難第二觀. 初觀破俗

用眞. 次觀破眞用俗. 二觀旣俱破一用一.

亦應俱得名二諦觀. 何故第二名平等耶.

答意者. 俱名二諦觀於理實通. 但前後名同

優劣混濫. 是故第二從勝立名. 所言勝者.

前但用眞今能用俗. 眞唯自利俗則益他.

自行兼人故名爲勝. 次問者. 以第三觀. 難

第二觀. 第二望初從勝受名. 第三望初何

不從勝. 第二偏用尙名平等. 第三用等應

名平等. 而但名爲中道觀耶. 答意者. 前之

二觀俱有破用. 當觀而論俱不平等. 第二望

初初後合說. 故至第二方名平等. 此從破

用相對名等. 今第三觀當觀而論. 已自平

等. 望前二觀□爲末等. 是故但成更破更

用. 今此俱照不對破用. 是故但從能用立

稱. 故此第三二俱無滯. 縱在地前未入中

道. 邊滯已破但用於中. 又中道觀非不平

等更名平等. 復成混濫. 次問雙難前二俱

觀二諦. 亦應俱入. 何故初但入眞次但入

俗. 答中意者. 但答初觀準知第二. 初旣俱

中	欄

觀而不俱入. 第二亦爲破空用假. 破用不

等入亦不同. 次問者. 前已難於眞俗破用.

今以眞中難於俗諦. 三諦之中但擧眞中

難一俗者. 二俱名俗何須別難. 眞中卽是

界內外眞. 卽有所破界內外俗. 眞中是理容

可稱諦. 所破非理何得稱諦. 答意者. 法性

是理理卽是諦. 卽俱法性故俱稱諦. 次問者.

諦故無惑故無生死. 旣俱稱諦俱涅槃耶.

答意者. 眞俗雖異俱得名諦. 世出世異俱

名涅槃. 涅槃卽是出世安樂. 故世安樂亦名

涅槃. 次問者. 涅槃卽是無漏無爲. 二諦俱得

名爲涅槃. 亦應俱得名爲無漏. 答意者. 夫

入無漏必須正見. 旣許世間亦有正見. 卽

名世間無所漏失. 次問者. 以無漏故卽是

無生. 旣許眞俗俱名無漏. 亦應眞俗俱名

無生. 答意者. 無生之名亦通二諦. 故借大

經三十二文外道計答. 猶如世間有四種

無. 一者未生名無如泥無甁. 二者滅已名

無. 如甁破已. 三者異相互無. 如牛馬互無.

四者畢竟名無. 如龜毛□角. 今借第三互

無爲答. 卽是出世無世間生. 世間亦無出

世之生. 所言借者. 雖非正義然約世諦. 四

無非謬. 權借以爲適時之答. 下去例爾. 次

問者. 從假之言爲破不破. 答中開爲三十

六句. 具如下文煩惱境中. 今初且對文中四

句. 破謂破假入謂入空. 不破而入卽體法

無學. 破入卽是析法無學. 破不入謂得禪外

道. 不破不入卽一切凡夫. 破與不破俱名

從假. 亦俱入空卽前二句. 謂破不破俱名

下	欄

從假. 而不入空卽後二句. 次單釋第二觀

中. 異時相望稱平等者. 此第二觀得名平

等. 非獨從此第二觀得. 初觀用眞而破於

俗. 此復用俗而破於眞. 兼前乃成雙用雙

破. 前後相望名爲異時. 至今第二方名平

等. 次今當下. 有兩重譬合. 初譬入空次顯

入假. 凡夫生盲眞俗俱瞑. 慧眼開已. 見眞諦

空亦見俗色. 從假下. 合入空譬. 雖見二

諦但能用眞. 未能分別不能用俗. 故譬

中云不能分別種種等也. 四種四諦名爲種

種. 卉是草之都名都標三草. 木是樹之總稱

總擧二木. 根莖枝葉疏中譬於信戒定慧. 四

敎各具此四法故. 四種道滅名之爲藥. 四

種苦集名之爲毒四敎區分故種類各別. 故

初入空未能分別. 是故名爲不能用假. 次

重譬者. 慧眼開後卽入假時. 亦見二諦名

見空色. 分別前來所破之色. 洞見諸3法

根等不同. 了四四諦名識種類. 達於藥病

因起不同. 名解因緣. 展轉相望互論粗細.

治苦集邊名之爲藥. 藥資法身故名爲

食. 識藥識病名爲皆識. 善能授藥名爲皆

用. 遍四四諦故□云皆. 所被九界名爲益

他. 此譬下合也前後二觀俱觀眞俗. 此能

分別望前故等. 次釋中道者. 初正鎖瓔珞

經文. 經中釋前二觀竟. 卽云. 因是二空觀

爲方便道. 得入中道雙照二諦. 心心寂滅

自然進入初地. 今初釋方便者. 有二種. 一

者雙亡二者雙照. 初言二空者. 空假空空.

空卽是遮遮卽是亡. 由前異時雙亡方便. 今

經數:一九一二

經名:止觀輔行傳弘決卷第三之二

頁數:二二七

上	欄

入中道任運雙亡. 亡卽是中故云心心寂

滅. 又初觀下. 次釋雙照. 初二觀時用空用

假由前異時雙用方便. 用卽是照照卽是中.

故引經云心若在定等也. 生卽是俗滅卽

是眞. 故住中道能知生滅. 知□是照意在

於此. 以皆中故故得任運. 此之任運由前

作意. 更互亡照而爲方便. 入中道時故能

爾也. 次問者. 引經釋妨以證今文. 入初地

時方乃名等. 是故先問偏相云何. 答中意

者. 所言偏多不見性者約次第義. 次問者

難向答文. 向答兩觀屬偏定慧. 故不見性.

復引大經以難前答. 慧眼在於眼之前.

尙得云見. 但言不了云何而言兩全不見.

此文是大經佛答師子吼云. 慧眼見故而不

了了. 佛以佛眼見則了了. 菩薩行故見不

了了. 若無行故見則了了. 住十住故見不

了了. 不住不去見則了了. 云何而言行向

等位亦不見耶. 答意者. 所言兩眼俱不見

者. 約次第義. 兩觀旣屬偏假偏空. 則慧法

眼俱不見性. 汝所引經慧眼見者. 慧眼雖

爲十依之位. 借別名圓故云十住及慧眼

見. 依圓爲語. 初住已去實是佛眼. 故知此

借圓住. 名爲慧眼. 非謂慧眼十住能見. 次

引法華以證慧眼. 世尊究竟尙名慧眼. 豈

肉十住不得名慧佛慧眼者. 見畢竟空空

卽是中. 慧眼卽是佛眼故也. 言如斯者. 指

前住中慧眼不了. 不及世尊慧眼究竟. 如

無明夜見中道色. 餘無明在故見不了. 空空

鵝雁亦復如是. 有餘無明與眼作障. 故令

中	欄

見中鵝雁不了. 故大經第八云. 譬如遠觀

空中鵝雁. 爲是虛空爲是鵝雁. 諦觀不已

□彿見之. 十住菩薩於如來性少分知見.

亦復如是. 空如無明鵝等如性. 不了之言

在彼十住慧眼菩薩. 何關二乘偏空慧眼. 是

1則別敎地前皆悉不見. 肉通菩薩及兩二

乘. 復引法華穿鑿等喩. 證第三觀圓住方

見. 法華疏中爲鎖經文. 觀約四敎敎約五

時. 當知敎觀俱成約敎. 方顯彼部稱爲獨

妙. 彼寄四敎以釋觀者. 初三藏敎以衆生

爲高原. 習觀爲穿鑿. 證理爲淸水. 通觀

以乾慧爲乾土. 性地爲顯土. 見眞爲淸

水. 別觀以空觀爲乾土假觀爲顯土. 見中

爲淸水. 圓觀以五品爲乾土. 六根爲濕. 初

住爲淸水. 彼約敎中. 通約漸中四時敎也.

三藏爲乾土. 方等般若爲濕土. 法華爲泥.

見中爲水. 二義□以初住爲水. 2令約修

觀但修頓觀. 圓敎初心□名淸水. 不同彼

疏剋取初住方名淸水. 判位雖殊初後不

二. 故3令卽是依經起觀. 二敎下結前約

敎. 言二敎者. 藏通也. 故彼二敎如乾濕土

全未有水. 別敎如泥. 敎道雜故不名淸水.

初心知中是故但云二敎不詮. 二行不到者.

行卽是觀. 結前約觀卽空假二觀. 謂兩二乘

通別入空. 空行所攝. 三藏菩薩通別出假. 假

行所攝. 是故總云二觀不到. 次第觀中中道

雖非今文所用. 證道同故. 是故[&FFFF]#云二行

不到. 權敎尙爾肉復餘耶. 故云遍空乃至無

有是處. 次此三觀下. 與前釋名三觀辨異.

下	欄

準釋三止意亦可知. 此依摩訶衍等者. 判

前巧度次第三觀. 雖有空假俱屬衍門. 故

此三觀用昔敎中相待名義. 以爲總詮. 次第

敎相以爲能顯. 次第三諦以爲所顯. 爲是

義故非圓頓相. 雖非圓頓本爲顯圓. 復

非別敎但云依衍. 故不結人位通大小. 以

義等者. 此依大品摩訶衍門. 釋三觀相. 旣

未被會但成次第. 以次第義隨次第相. 三

觀條然一一各別. 此總標別相. 若論下. 約

觀智人以釋別相. 義卽是敎. 敎隨相別顯

體不同. 故使觀等未能融卽. 前二觀權中

道觀實. 三觀展轉遞爲淺深. 觀因智果. 因旣

差別. 果亦如之. 故使三智展轉優劣有前

有後. 觀法雖通行人各別. 故使三觀攝於

大小. 一切諸位咸入其中. 通含二敎故云

諸位. 旁挾聲聞故通於小. 是故若言次第

則唯在於大. 若論其人則通放大小. 故觀

智後更論於人. 故知空觀二乘唯小. 通敎菩

薩義通於大. 別雖入空一向在大. 通別□

有入假菩薩. 亦一向大. 通敎利根後心有

分. 謂被接者. 別人初地方乃現前. 是故諸

位大小不同. 若論權門唯應廢藏. 且從次

第故亦置圓. 次明圓頓. 用絶待名以爲能

詮. 一諦三諦以爲所顯. 上下文相對當分明.

於中初止次觀後明同時. 初明止中有法

喩合. 初法文中. 止爲能緣諦爲所繫. 是故

經云. 繫緣法界法界不異能所一故. 次譬

中. 雙譬止諦三一不二. 止諦下合. 初法說

中. 止之與諦□卽一而三. 譬中通譬三一

經數:一九一二

經名:止觀輔行傳弘決卷第三之二

頁數:二二八

上	欄

不二. 合中諦則卽一而三. 止則卽三而一.

文似不同意顯止諦三一不二. 不二而二.

以觀下. 明觀也. 觀之與境雖復互作觀發

之名. 以觀故發以發故觀. 同時體遍能所皆

悉卽一而三. 次譬中. 亦譬三一不二. 合止

約諦卽一而三. 觀之與境亦卽一而三. 所

觀是境所發是觀. 合觀與止文□倒者. 亦

□明於三一體等. 然止觀旣一緣照不殊. 諦

境名異本是一法. 法於止觀使無差別. 仍

分能所而一而三. 是故不須前後定執. 譬

中言摩醯首羅者. 色頂天主一面三目. 嚴

彼天顔而照大千. 嚴天顔者. 譬衆德備.

照大千者. 譬於遍見. 不權不實下. 顯妙斥

粗. 不權不實斥前三觀權實淺深. 不優不劣

斥前三智優劣前後. 不□不別寄伊字譬總

斥觀智. 不大不小斥前三人諸位大小. 次

引中論者. 證三觀三止相卽互融. 次引金

剛. 譬止觀與境其體不二. 眼喩下合譬. 可

見. 然止觀諦境不二而二. 義意似同不無

差別. 止觀二法雖卽不二寂照宛然. 諦境二

法雖對止觀分於二名. 然實無有二體之

別. 故此喩文分於止觀以喩日眼. 諦境1一.

名同喩一色. 眼日色三無前無後. 若見下

結勸. 勸曉文旨. 何但下. 總明開顯也. 開

前諸名同一實相. 此卽擧肉總標. 何但此圓

三一相卽. 總前一切次第中名同開入實.

其相下. 次示開相. 初開顯體中次第三止三

觀. 同成絶待一妙止觀. 敎旣開已體無復

粗. 次體眞下. 約顯體名. 開釋名中相待粗

中	欄

名. 卽成妙名. 名旣卽妙體亦無粗. 還於體

眞具前釋名三止三觀. 準例亦應隨緣方便

及息二邊. 俱明三止三觀等妙. 不更論者.

體眞已妙卽是後二. 故不復論. 世人多迷以

相待名顯相待體. 豈復至此識開次第及

相待名悉成絶耶. 若得此意以銷下文. 諸

義自顯. 如此下結也. 旣云諸義但一念心. 當

知一理應一切名. 亦是一理應一切理. 故

云不動乃至差別. 經云下. 引淨名證. 雖多

下. 引般若證. 衆名下結成也. 卽開前來一

切名義. 圓外無法故云皆圓. 用如此名顯

於妙體. 是故名爲敎相顯體. 相待絶待等者.

結歎. 相待絶待結前釋名成不思議. 對體

結前次第敎相所顯成不思議. 立名之法

各主所詮. 故云對體. 今開顯竟. 名無別趣

體無別理. 皆遍一切不障一切. 故云無

□. 皆攝一切無所減少. 故云具足無減. 具

足故頓無減故圓. 如此方能顯止觀體○次

明眼智者. 依敎起行亦是以能而顯於所.

初且總釋亦名來意. 初云體則非知非見等

者. 所顯之體. 實非眼智及以因果. 所言非

者. 非由能顯方始有所. 以有所故令能

有功. 還由於能令所可見. 故云雖□知

見由於眼智則可知見. 故云眼見智知. 此

以佛眼一切種智. 爲能知見. 如此妙體依

名而說. 尙已是難. 肉名下體而可示人. 雖

□下. 總明能顯. 理雖若是. 約事必須眼智

止觀以爲能顯. 止觀爲因下. 別判也. 由於

止觀方得智眼. 由於智眼方能顯體. 是故

下	欄

止觀名爲遠因智眼名近. 其體冥妙下. 釋

能顯意. 其體旣妙何可分別. 然寄眼智使

體可見. 三止者下. 正釋也. 初釋次第近遠

二因. 卽三止三觀以對三諦. 成於三眼三

智故也. 初明三止者. 隨緣止中言陀羅尼

者. 顯持諸法圓頓三止. 俱得名爲陀羅尼

也. 今明次第故約出假持法義便. 故云分

別藥病. 又大論明陀羅尼者. 屬慧性故宜

對出假. 若言五百陀羅尼. 一一皆是中道

正慧則非此中意也. 法眼豁開破障通無知

者. 具能知病識藥及以授藥. 能破事中障

於神通化道無知. 不以二相見諸佛土者. 雖

引彼文用義稍別. 彼以如來發得天眼. 對

斥小宗修得天眼. 卽顯大乘住不思議. 名

不二相而亦能見三土不同. 今方便隨緣常

在俗諦. 不同凡夫之有. 不同二乘之無.

名不二相. 出假分別淨土因果. 名見諸佛

土. 是則下. 結成次第意也. 問下料簡也. 初

約慧眼一切智廣辨. 次餘二眼二智略例. 初

問可見.  次答中. 先約四句依大經文. 彼經

十五廣釋四句. 今但借彼知見之名. 非全

用2意. 問. 前文因觀發者爲智. 今此以因

聞生者爲知. 文旣不同云何用此而釋於

彼. 答. 名異義同. 聞是慧性觀亦慧性. 問. 亦

知亦見對二乘竟. 見而非知. 何得重對□

支佛耶. 答. 前據佛世聞敎二乘. 二人俱是

亦知非見. 見而非知. 據無佛世獨覺□支

佛. 是故重以支佛別對. 復次下重約信法

以對知見. 問. 前明眼智止觀爲因. 今何得

經數:一九一二

經名:止觀輔行傳弘決卷第三之二

頁數:二二九

上	欄

以信法爲因. 答. 聞同於觀思同於止. 義

類相似故得對之. 次明不次第者. 初總斥.

云不如此者. 一心不同次第故也. 如前下

開前遠由成不次第. 次得體下. 開前近由

成不次第. 次眼故下. 明近由體同. 遠由旣

其止觀相卽. 近由亦應眼智不二. 因果相順

故也佛眼下. 釋眼智也. 王三昧去引證佛

眼具五眼. 故云一切悉入其中. 大品下引

證佛智具三智. 故皆云學. 三智四智至下

當釋. 問下料簡智眼. 初問者. 言欲得者. 或

是一人前後欲得. 或是多人各各欲得. 但

云當學豈名一心. 答意者. 法在一心說必

次第. 豈說次第. 令法縱橫. 金剛下. 明五眼

者. 皆云佛有故在一心. □約一眼有五用

者. 應云佛眼而有四用. 云何言五. 答. 此

約五眼而論體用. 故佛眼爲體四眼爲用.

若作總別者. 如涅槃是總三德是別. 五眼

亦爾. □是圓常不思議眼. 名爲佛眼. 而有

見中乃至見於色等五用. 故得五名. 是則

佛已一體五眼開發. 非爲本無至佛方有.

所以者何下釋. 然此五眼天親無著非不解

釋. 未若智論最爲委悉. 三十九云. 佛肉眼

者. 見因緣粗色. 乃至亦過人所見名肉眼

者. 見形顯色不異於人. 人見不遠所見又

倒. 如近看小則大. 遠看大則小. 乃至諸色

若遠觀者. 則但見於空一顯色. 大品云. 如來

肉眼見於大千. 論問曰. 如來何故但見大

千. 答. 若佛肉眼應過大千. 但以風輪爲隔

障故不見異界. 又有菩薩住大千上. 據

中	欄

理亦合見大千外. 問. 何不修肉眼令見

遠耶. 答. 若無天眼則彊修肉眼. 令見於

遠. 又云. 佛法難思. 佛肉眼或能遠見故也.

若不及佛者. 漸漸減之. 二千一千乃至一

洲. 是名肉眼小淨. 故據理盡說. 佛肉眼見

法界粗色. 論依敎道附近小宗. 是故但云

見於大千. 若但以先世施燈明等. 及以輪

王終不能見至百由旬. 若小菩薩亦不過

此. 問. 日月去地四萬二千由旬. 人皆見之

見百由旬何足爲奇. 答. 日月有光令人

得見. 餘色不爾. 天眼乃見. 人雖云見所見

猶倒. 日月方圓五十由旬. 所見不過如扇

許大. 菩薩不爾. 問. 見何等色. 答. 見可見

色名爲肉眼. 論中不明修肉眼法. 若欲

比知施燈明等下因也. 菩薩更加慈心伏

惑. 故所見漸廣乃至大千. 亦能照細色下

明天眼者. 如微1塵名爲細色. 諸天天眼

下不見上. 梵王不過見於大千. 佛見過此

名佛天眼. 大品云. 佛告須菩提. 佛天眼見

於尼□. 亦見十方□沙世界. 死此生彼及

善惡等. 論無修相. 如那律緣亦是其事. 言

過天者. 諸天報得極如梵王. 今見十方尙

過那律. 何肉梵王. 是故淨名正呵那律旁

折梵王. 達粗細色下明慧眼者. 言如二乘

所見者. 且約次第一往而說. 據理亦應云

過二乘. 二乘但見大千之內粗細色空. 佛

見法界假中俱空. 大品云. 云何名菩薩摩訶

薩慧眼淨. 佛告舍利弗. 慧眼菩薩不作是

念. 有爲無爲世出世. 漏無漏一切知見. 論云.

下	欄

肉眼見不遠. 故修天眼. 天眼虛□故心慧

眼. 論文旣云一切知見. 是故卽是過二乘

也. 修相者何. 有人云. 八道中正見是. 能觀

五陰倒故. 有云. 能緣涅槃. 有云. 三脫門相

應慧能開涅槃門. 有云. 能觀實際通達悉

知. 有言. 定心知諸相. 有云. 空是. 有云. 十八

空是. 有云. 世出世是. 是則名爲慧眼修相.

復有說言行於中道. 問. 二乘亦有慧眼. 何

不云無法不見. 答. 二乘但能總相而見又

是有量. 佛見無量無有邊底. 佛與二乘旣

二相不同. 驗知修法二因各別. 是故文中所

有衆釋不出空中. 空屬二乘中屬於佛. 彌

顯修發二義不同. 如初三釋及第五下三

釋. 是共二乘修相. 仍是通敎依卽空慧. 若

三藏二乘多依根本. 與此不同. 前第四釋

及最後釋. 卽是圓修. 圓修實際後時發得方

名慧眼. 是故亦應云過二乘. 照達假名不

謬等. 名法眼者. 但云如菩薩所見者. 如

別菩薩行向位中所見者是. 亦寄次第故

云假名. 假名卽是十六門法. 據理亦應云

過菩薩. 任運眞化究竟藥病. 名佛法眼. 大

品云. 云何名菩薩摩訶薩法眼. 佛告舍利

弗. 法眼人者. 隨信隨法三空五根. 此業此果

受2某身生* 某處. *某菩薩退不退得記不

得記等. 皆當知之. 論云. 菩薩摩訶薩初發

心時. 雖得肉天慧眼等. 以見衆生種種不

同. 云何能得如是實法. 故心法眼引導令

入. 故名法眼. 又法眼有二. 一分別二乘. 二

分別菩薩. 分別二乘處處有文. 分別菩薩

經數:一九一二

經名:止觀輔行傳弘決卷第三之二

頁數:二三○

上	欄

卽此文是. 廣列一切因果行相. 一切種種諸

方便門. 令衆生入是名法眼. 旣云一切因

果. 復云分別菩薩. 是故當知亦過菩薩. 於

諸法中下. 名佛眼者. 但云見法實相從勝

爲名. 大品云. 云何佛眼. 佛告舍利弗. 菩薩

摩訶薩心佛道時. 入金剛三昧得一切種

智. 成就力無所畏十八不共知一切法(云云)

是名菩薩摩訶薩得菩提時佛眼淨相. 論

云. 有人言. 十住菩薩得佛眼與佛無別. 如

遍吉文殊具佛功德. 而不作佛廣度衆生.

是故生疑. 故說佛眼遍見十方. 是菩薩於

餘菩薩名大. 於佛猶不1遍知遍聞等也.

問. 眼應云見云何言聞. 答. 衆生智慧從

六情入. 能知六塵. 人謂佛眼有所不聞.

然諸經論皆云佛及菩薩俱得五眼. 故知□

2作非張眼也. 故今文中雖云佛有. 理論衆

生一切具足. 何者. 眼智旣以止觀爲因. 止

觀圓融眼智亦爾. 論欲遍說. 是故委論深淺

不同. 故經云下. 引請觀音以證金剛. 佛菩

提滿權實智足. 以此二智. 能生三有菩提佛

子. 復云父母. 而獨稱下. 佛眼之意. 故論四

十五料簡云. 佛見一切非是慧眼. 云何而

言慧眼見耶. 答. 慧眼成時轉名佛眼. 乃至

四眼失本名字. 如河入海失本河名. 何以

故. 肉天二眼有漏因緣. 慧法二眼習氣未盡.

故捨本位入佛眼中. 此仍寄於廢粗而說.

佛智下. 釋一心三智. 故知下結得名之由.

境之與諦下. 明止觀不二. 初以左右眼目

爲譬. 諦之與境. 猶如一物而得左右兩名

中	欄

不同. 一人在物左謂物爲右. 一人在物

右謂物爲左. 由人所在左右名生. 而此一

物本未曾異. 諦境亦爾. 對止名諦對觀名

境. 眼智二法以譬眼目者. □是一物立二

種名. 眼見智知亦復如是. □是一法. 雖從

止觀二法得名. 圓頓止觀本來不二. 故所

成眼智一體無殊. 是故知見但從當體而

立二名. 猶如眼目. 諦境雖從所對立二.

則成所對體亦無殊. 致使能對諦境無別.

今將下. 立異顯體. 體本不二. 暫寄異名顯

不二體. 何者. 諦境眼智體雖不二. 然智由

觀成. 觀本對境. 今還將境以顯於智. 令觀

易明. 觀明卽智成. 智成卽體顯. 眼由止成.

止本對諦. 今還將諦以目於眼. 3今止可

解. 止解卽眼開. 眼開卽體顯.  雖寄因顯法

不分張. 故云雖作三說實是一法. 用此下

結也. 以能顯所. 正用如向一法眼智. 顯於

圓頓止觀體也. 如此下. 結歸師資所傳之

法. 結上諸文歸於正行. 正行有在出自本

師. 言實非讀經安置等者. 如空假中觀. 先

明次第後不次第. 引諸大乘證成門戶. 乃

至止觀爲因眼智爲果. 卽一而三卽三而

一. 如是等相豈由經文而安布耶但避嫌

疑幸須引證. 意外之事故云幸也○三明

境界者. □是敎相眼智所顯. 前旣已明敎

相眼智. 足顯所詮所知所見. 無俟更說此

之一科. 鈍根之人雖明前二. 猶尙不了. 更

此一科重明所顯 . 故知此則親明所顯. 今初

明來意. 不云敎相但云眼智者. 敎相雖

下	欄

復同是能顯. 能敎望於行則行親敎疏. 從

親而說. 載但云眼智. 通而言之□能顯體.

夫信行下. 牒前兩章以明來意. 信行牒前

敎相宜在敎相. 名尙多聞. 圓妙卽是今妙

境界. 法行牒前眼智. 宜在定慧名宗深

觀. 正境亦是今妙境界. 綺文飾句故立兩

名. 正爲前二辨所取境. 是故更論. 經云下.

正明境意者. 何事說境. 爲令自行識於三

眼及以三智所知所見. 識所知見則令能

4越依於敎相. 修止觀因得眼智果. 是故應

須明境界也. 若爲下化他意者. 爲化他故

應須說境. 若不說境. 將何以爲說法之本.

本卽境也. 雖有境本必須隨情. 故列隨情

隨智等三. 令化物者依境而說. 說於妙境

意在於此. 先大師意次章安意. 初文先列.

次釋. 初譬聞者執門迷敎. 此中四譬譬執

者迷名. 結文本譬外計邪常. 諸文引用□

同經意. 此文借用其意稍異. 雖異彼文理

亦無失. 依義不依語是故轉用. 何者. 貝聲

雖虛貝體是實. 故喩有門. 米□柔軟可喩

空門. 雪有非有. 是故可喩亦空亦有. 鶴飛

在空而不住空. 是故可喩非空非有. 凡情

下合. 又三. 初明大悲爲說. 次雖聞下. 明凡

情各執. 三是諸等者結過. 凡夫各執能通之

門. 迷於所趣故不能見常樂我淨眞乳之

色. 此則還依大經. 如諸外道執常樂等失

能通門. 是故還失所通之理. 所以常途下.

明說者迷敎. 初明凡師迷敎. 執敎之類其

流非一. 如梁昭明所序諸師明二諦義. 有